Onderwysdepartement sê oor Meyerspark se beheerliggaam | Maroela Media
Maroela Media het vroeër die week berig dat ouers steeds verskeie klagtes het oor die wyse waarop die beheerliggaam die finansies van dié skool in die ooste van Pretoria bestuur.
Marius Botha, 'n onafhanklike onderwyskonsultant wat die ouers van die skool bygestaan het met advies, het aan Maroela Media gesê die distrikskantoor het 'n aanbeveling aan hul hoofkantoor gestuur waarin hulle voorgestel het die beheerliggaam moet van alle magte gestroop of ontbind word.
Steve Mabona, woordvoerder van die departement, het bevestig die departement het besluit om nie die beheerliggaam te ontbind nie, maar eerder van hul funksies te onthef. "Ons sal ook beweerde onreëlmatighede opvolg en ondersoek. Verder is daar 'n proses van stapel gestuur om te bepaal of daar wel onderwysers is wat nie hul salarisse by die skool ontvang het nie," het hy gesê.
Volgens Mabona is daar ook nie verder aan die skool se beleid verander soos wat die beheerliggaam verlede jaar voorgestel het nie. "Die skool se ure is nie verleng nie, maar daar is wel ekstra klasse bygevoeg om leerders wat uitdagings met wiskunde, wetenskap, Engels en Afrikaans ondervind te akkommodeer. Dié ekstra klasse duur van 14:00 tot 16:00 soos wat by die algemene jaarvergadering besluit is, wat op 19 Oktober 2016 gehou is. Die besluit kan ook weer by dieselfde vergadering hersien word."
Ons wonder steeds of die Gautengse onderwysdepartement al hul uitstaande skuld van R20 miljoen aan die munisipaliteite vereffen het. Of hou Laerskool Meyerspark hul te besig.